У Вікіпедыі ёсць артыкулы пра іншых асоб з прозвішчам Кавальчук.

**Сяргей Кавальчук** (нар. 16 снежня 1973, Брэст) — беларускі футбаліст і трэнер. Вядомы па працы ў брэсцкім «Дынама», дзе правёў 26 гадоў, спачатку ў якасці футбаліста, а пасля на розных трэнерскіх і адміністрацыйных пазіцыях.

Кар’ера футбаліста
------------------

Гуляў за клуб «Брэстбытхім», які пазней быў перайменаваны ў «Кобрын». З 1996 года ў складзе брэсцкага «Дынама», дзе і завяршыў ігравую кар’еру ў 2004 годзе.

Кар’ера трэнера
---------------

У 1997 годзе скончыў Брэсцкі дзяржаўны ўніверсітэт.

У 2005 годзе перайшоў на трэнерскую працу ў брэсцкім клубе. У 2011 годзе стаў галоўным трэнерам «Дынама» (у 2012 годзе клуб атрымаў новую назву — «Брэст»). У ліпені 2012 года пакінуў пасаду галоўнага трэнера, але застаўся працаваць у клубе ў якасці старшага трэнера. У лютым 2013 года стаў галоўным трэнерам дубля. 24 верасня 2013 года зноў быў прызначаны галоўным трэнерам «Дынама-Брэст».

Застаўся ў камандзе ў пачатку 2016 года, калі з-за фінансавых праблем клуб пакінула большасць ігракоў асновы. Па заканчэнні сезона 2016, ужо пасля прыходу ў «Дынама» замежных інвестараў, перайшоў на пасаду спартыўнага дырэктара клуба.

У маі 2018 года, пасля адстаўкі чэшскага спецыяліста Радаслава Латала, быў прызначаны выканаўцам абавязкаў галоўнага трэнера каманды. У гэтай якасці 19 мая выйграў Кубак Беларусі 2018, калі ў фінальным матчы «Дынама» перамагло БАТЭ з лікам 3:2. У чэрвені 2018 года саступіў пасаду галоўнага трэнера Аляксею Шпілеўскаму.

31 снежня 2019 года было абвешчана, што ў новым сезоне Кавальчук зноў стане галоўным трэнерам «Дынама». Застаўся на пасадзе і ў 2021 годзе, калі клуб пакінулі інвестары і ён быў перададзены гораду, з-за чаго амаль цалкам абнавіўся склад. Пасля няўдалага пачатку сезона 2022 (4 ачкі пасля 9 тураў) у маі 2022 года пакінуў пасаду галоўнага трэнера.

У кастрычніку 2022 года вярнуўся ў «Дынама», узначаліўшы дубль клуба. Пакінуў пасаду галоўнага трэнера дубля ў сакавіку 2023 года.

У студзені 2015 года атрымаў трэнерскую ліцэнзію катэгорыі PRO.

Трэнерскія дасягненні
---------------------

* Беларусь Уладальнік Кубка Беларусі: 2018

Зноскі
------

1. ↑  Sergey Kovalchuk // Transfermarkt — 2000.<a href='https://wikidata.org/wiki/Track:Q2449070'></a>
2. ↑  Исполняющим обязанности главного тренера «Бреста» назначен Владимир Курнев
3. ↑  Сергей Ковальчук назначен главным тренером брестского «Динамо»
4. ↑  Сергей Ковальчук займет пост спортивного директора брестского "Динамо"
5. ↑  Брестское "Динамо" расторгло контракт с Радославом Латалом
6. ↑  30-летний Алексей Шпилевский возглавит брестское "Динамо"
7. ↑  Сергей Ковальчук - главный тренер брестского "Динамо"
8. ↑  Брестское "Динамо" рассталось с Сергеем Ковальчуком
9. ↑  Сергей Ковальчук возглавил дубль брестского "Динамо"
10. ↑  В тренерском штабе «Динамо-Брест» сменился главный тренер (руск.).  Афіцыйны сайт брэсцкага «Дынама» (23 сакавіка 2023). Праверана 20 красавіка 2023.
11. ↑  Ермакович, Гольмак, Солодовников, Пышник и еще 15 белорусских специалистов сдали экзамен на категорию PRO

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · teams.by · Transfermarkt (ігрок) · Transfermarkt (трэнер) · worldfootball.net (ігрок) · Прэсбол |